מה המשמעות של ׳סוג׳ האישור?
ישנן מטרות שונות ליצירת אישורים, כגון חתימה, הצפנה, אימות וכדו׳. למשל, אישורי S/MIME ‏(Secure Multi-Purpose Internet Mail Extensions) משמשים לחתימה והצפנה של הודעות דוא״ל, אישורי SSL ‏(Secure Sockets Layer) משמשים לאימות מבוסס אינטרנט, אישורי VPN (רשת פרטית וירטואלית) משמשים להגנה על תקשורת ממחשב אחד למחשב אחר ברשת.

מהו סוג אישור מותאם אישית?
אם תבחר/י ליצור אישור מותאם אישית, באפשרותך לציין קובץ (תבנית) הקובע את המפרט המדויק שלו. תוכל/י ליצור תבנית משלך על-ידי שימוש במדריך האישורים ליצירת גורם מאשר (CA). התבנית תהיה זמינה מרגע יצירת הגורם המאשר. תבנית של מדריך האישורים הינה קובץ בעל הסיומת ״‎.certAuthorityConfig״ והיא ממוקמת ב-״‎~/Library/Application Support/Certificate Authority/‎״.

מה משמעות הפקודה ״אפשר לי לעקוף את ברירות-המחדל״?
ברירות-המחדל הן ערכים קבועים מראש עבור זהות דיגיטלית חדשה, אשר הוחלו כבר על-ידי מדריך האישורים. תוכל/י לעקוף את ברירות-המחדל על-ידי קביעת ברירות-מחדל משלך ובכך ליצור זהות מותאמת אישית משלך.